Рэвалюцыя 1905 года амаль неўзаметку пракацілася міма мястэчка – пана над гайшынцамі ўжо не было, паліць маёнтак – патрэбы ніякай. Нястачы ды галеча вымагалі толькі працаваць кожнаму на сваім кавалачку зямлі. 1913 год адзначаны ў гісторыі Гайшына тым, што пачаўся выкуп зямлі сялянамі. Большасць гайшынцаў нарэшце вызваліліся ад паўвекавога доўгу і пачалі самастойна гаспадарыць на ўласнай зямельцы.